কলেজ ক্যাম্পাসের কাছেই কোথাও ঘাঁটি গেড়েছে স্থানীয় আর্মি ক্যাম্প। মুক্তিযোদ্ধা দলের কলেজের ট্রান্সফরমার উড়িয়ে দেওয়ার ঘটনায় তাই আর্মিদের সহজ সন্দেহ জাগে নূর ও তাঁর মতোই আরেক অসহায় শিক্ষকের ওপর। ক্যাম্পে নেওয়ার পর এই ভীত সাধারণ শিক্ষকের ওপর চলে অকথ্য নির্যাতন, স্থানীয় মুক্তিযোদ্ধাদের খোঁজ সম্পর্কে তথ্য দেওয়ার জন্য। এদিকে শিক্ষকের স্ত্রী ও তাঁর অবুঝ মেয়ে সুধার তখন পরিবারের একমাত্র ভালোবাসার এই গোবেচারা স্বজনটির খোঁজে চলছে বিষাদময় আর্তনাদ। ভালোবাসার স্বজনকে ফিরে পেতে ও মুক্তিযোদ্ধা ভাইকে এ-খবর পৌঁছে দিতে স্ত্রী আসমার প্রায় পাগল হওয়ার দশা।